Hygea ſtarrte drauf, als wie vom blitz geruͤhret,
Es fiel der ſcepter ihr vor ſchmertzen aus der hand,
Jhr ſitz, den die natur verwundert aufgefuͤhret,
Woran die meß-kunſt auch hatt’ allen witz gewandt,
Brach unverſehns entzwey. Jhr auge ward verhuͤllet,
Der gantze tempel ward mit nebel angefuͤllet;
Die ſeuffzer ſchalleten aus der entzuͤndten bruſt;
Der adern heiſſer qvell fieng hefftig an zu wallen,
Es war die aͤrmſte kaum ſich von ſich ſelbſt bewuſt,
Daß ſie aus ungeduld ließ dieſe woͤrter fallen: